**2.pielikums**

Limbažu novada pašvaldības 24.02.2022. noteikumiem „Par Limbažu novada pašvaldības atbalstu līdzfinansējumu nevalstiskajām un reliģiskajām organizācijām”

**LĪGUMA PROJEKTS**

**Par līdzfinansējuma piešķiršanu**

Limbažos, 20\_\_\_.gada . \_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, tās \_\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_** personā, kurš darbojas uz Limbažu novada pašvaldības nolikuma pamata, turpmāk tekstā – Pašvaldība, no vienas puses, un

**\_\_\_\_\_\_\_\_\_\_\_\_\_\_\_\_\_\_\_***(Organizācija),* reģistrācijas Nr.\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_, tās valdes locekļa\_\_\_\_\_\_\_\_\_\_\_\_\_\_\_\_\_\_\_ personā, kurš darbojas uz \_\_\_\_\_\_\_\_\_\_\_\_\_\_\_\_\_\_\_\_\_\_ nolikuma pamata, turpmāk tekstā – Finansējuma saņēmējs, no otras puses,

abi kopā turpmāk tekstā saukti – Līdzēji, katrs atsevišķi – Līdzējs, pamatojoties uz Pašvaldības noteikumiem “Par Limbažu novada pašvaldības atbalstu līdzfinansējumu nevalstiskajām un reliģiskajām organizācijām” un Pašvaldības nevalstisko organizāciju projektu konkursa vērtēšanas komisija 202\_.gada \_\_.\_\_\_\_\_\_ sēdes lēmumu Nr.\_\_ noslēdz šāda satura līgumu, turpmāk tekstā – Līgums:

1. **LĪGUMA PRIEKŠMETS**
	1. Pašvaldība piešķirt Finansējuma saņēmējam līdzfinansējumu **\_\_\_\_\_\_ EUR** (\_\_\_\_\_\_\_\_\_\_\_\_\_\_\_\_\_\_\_\_\_eiro) apmērā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(līdzfinansējamā darbība) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*nodrošināšanai 20\_\_\_.gadā.
2. **Līguma termiņš**
	1. Līgums stājas spēkā ar tā parakstīšanas brīdi.
	2. Līgums ir spēkā līdz Līdzēju saistību pilnīgai izpildei.
	3. Līdzfinansējuma darbības termiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. **NORĒĶINU KĀRTĪBA**
	1. Pašvaldība finansējumu pārskaita uz Finansējuma saņēmēja norādīto norēķinu kontu 10 (desmit) darba dienu laikā no līguma noslēgšanas brīža.
	2. Līguma 1.1.punktā noteikto samaksu Pašvaldība veic no Limbažu novada pašvaldības budžetā biedrību, nodibinājumu un reliģisko organizāciju atbalstam paredzētā finansējuma.
4. **Līdzēju PIEnākumi un tiesības**
	1. Pašvaldības pienākumi un tiesības:
		1. Pašvaldība veic pārskaitījumu Finansējuma saņēmējam Līguma 1.1. un 3.1.punktā noteiktajā apmērā un kārtībā;
		2. Pašvaldībai ir tiesības pārbaudīt piešķirto līdzekļu izlietošanu jebkurā Līdzfinansētās darbības realizācijas posmā;
	2. Finansējuma saņēmēja tiesības un pienākumi:
		1. Finansējuma saņēmējs no Pašvaldības saņemtos līdzekļus izlieto vienīgi Līguma 1.1.punktā norādītajam mērķim;
		2. Finansējuma saņēmējs ir atbildīgs par visiem ar saņemto Finansējumu saistītiem nodokļu maksājumiem;
		3. Pašvaldības piešķirtais Finansējums nedrīkst kļūt par Finansējuma saņēmēja peļņas avotu;
		4. Finansējuma saņēmējs piešķirto Finansējumu nedrīkst ziedot vai dāvināt;
		5. saskaņot ar Pašvaldību jebkuras izmaiņas Līdzfinansētās darbības izpildes gaitā
		6. Finansējuma saņēmējs iesniedz Pašvaldības atskaites par Līguma 1.1.punktā minēto finanšu līdzekļu izlietojumu viena mēneša laikā pēc līdzekļu izlietošanas, bet ne vēlāk kā līdz kārtējā gada 30.novembrim,saskaņā ar Līguma pielikumā pievienotajām piešķirtā finansējuma izlietojuma atskaites veidlapām;
		7. Finansējuma saņēmējs ir atbildīgs par Līguma 1.1.punktā noteikto finanšu līdzekļu racionālu izmantošanu.
5. **SANKCIJAS, GROZĪJUMI LĪGUMĀ UN LĪGUMA IZBEIGŠANA PIRMS TERMIŅA**
	1. Līdzēji ir pilnā apmērā atbildīgas par savu līgumsaistību izpildi vai to neizpildi. Katrs no Līdzējiem ir materiāli atbildīgs otram Līdzējam vai trešajām personām par nodarītajiem zaudējumiem tās vai pilnvaroto personu darbības vai bezdarbības dēļ.
	2. Ja Finansējuma saņēmējs neveic līgumā pielīgtās saistības, tai skaitā laikus neiesniedz finanšu atskaiti un atskaiti par darbības rezultātiem, tad Pašvaldībaiir tiesības pieprasīt līgumsodu 0,1% apmērā no pārskaitītā līdzfinansējuma apjoma par katru kavējuma dienu, bet ne vairāk par 10 % no kopējā līdzfinansējuma.
	3. Līgums var tikt grozīts vai papildināts, tikai Līdzējiem savstarpēji vienojoties. Šāda vienošanās noformējama rakstveidā un no parakstīšanas brīža kļūst par Līguma neatņemamu sastāvdaļu.
	4. Ja Līguma izpildes laikā ir radušies apstākļi, kas aizkavē Līgumā noteiktās līdzfinansētās darbības izpildi, Finansējuma saņēmējam ir nekavējoties rakstiski jāpaziņo Pašvaldībai par aizkavēšanās faktu, par tā iespējamo ilgumu un iemesliem. Pēc Finansējuma saņēmēja paziņojuma saņemšanas Pašvaldībai ir jānovērtē situācija un, ja nepieciešams, jāpagarina Finansējuma saņēmēja saistību izpildes termiņš. Šādā gadījumā pagarinājums ir jāakceptē abiem Līdzējiem ar Līguma izmaiņām.
	5. Pašvaldībai ir tiesības nekavējoties vienpusēji izbeigt Līgumu, rakstiski brīdinot par to Finansējuma saņēmēju, ja Finansējuma saņēmējs neievēro Līguma noteikumus.
	6. Finansējuma saņēmējam ir tiesības nekavējoties vienpusēji izbeigt Līgumu, rakstiski brīdinot par to Pašvaldību, līguma izbeigšanas gadījumā Finansējuma saņēmējs atmaksā Pašvaldībai no tās saņemto finansējumu brīdinājumā norādītajā termiņā.
	7. Finansējuma saņēmējam ir pienākums atmaksāt Pašvaldībai no tās saņemto finansējumu, kas netiek izlietots Līguma 1.1.punktā norādītajam mērķim, vai par kuru līdz kārtējā gada 30.novembrim nav iespējams iesniegt 4.2.5.punktā norādītās atskaites.
6. **NEPĀRVARAMAS VARAS APSTĀKĻI**
	1. Līdzēji nav atbildīgi par daļēju vai pilnīgu Līguma saistību neizpildi, ko izraisa nepārvaramas varas apstākļi, kuri nevarēja tikt paredzēti un ir iestājušies no Līdzējiem neatkarīgu apstākļu dēļ. Par nepārvaramas varas apstākļiem Līdzēji uzskata: dabas stihijas, cilvēku izraisītas katastrofas, masu nekārtības un karu.
	2. Līdzējam, kurš atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to nekavējoties rakstveidā ir jāziņo otram Līdzējam, norādot nepārvaramas varas apstākļus, to iestāšanās laiku un iespējamo izbeigšanos. Šādā gadījumā Līdzēji lemj par Līguma tālāku izpildi.
7. **PĀRĒJIE NOTEIKUMI**
	1. Līdzēji strīdus, kas radušies Līguma izpildes laikā, risina sarunu ceļā. Ja Līdzēji nevar vienoties, tad strīds izskatāms tiesā saskaņā ar Latvijas Republikā spēkā esošajiem normatīvajiem aktiem.
	2. Līdzēji nav tiesīgi izpaust citām personām otra Līdzēja konfidenciāla rakstura informāciju, kas nonākusi to rīcībā saistībā ar Līguma izpildi. Šis noteikums neattiecas uz vispārpieejamas informācijas izpaušanu un gadījumiem, kad Līdzējam normatīvajos aktos noteiktā kārtībā uzlikts pienākums sniegt pieprasīto informāciju.
	3. Līdzēji ir iepazinušies ar Līgumu, piekrīt tā noteikumiem un apstiprina to ar saviem parakstiem.
	4. Nosacījumi, kas nav atrunāti Līgumā, izskatāmi saskaņā ar Latvijas Republikā spēkā esošajiem normatīvajiem aktiem.
	5. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem.
	6. Finansējuma saņēmēja kontaktpersona: vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālruņa numurs\_\_\_\_\_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	7. Līgumam ir 3 (trīs) pielikumi, kas ir tā neatņemama sastāvdaļa:
		1. Iesniegums finansējuma pieprasījumam kopija;
		2. piešķirtā līdzfinansējuma izlietojuma saturiskā atskaite;
		3. finanšu atskaite.
	8. Līgums sastādīts latviešu valodā divos eksemplāros, katrs uz \_\_ (\_\_) lapām, neieskaitot tā pielikumus, no kuriem viens eksemplārs atrodas pie Pašvaldības un otrs – pie Finansējuma saņēmēja. Abiem Līguma eksemplāriem ir vienāds juridiskais spēks.
8. **LĪDZĒJU REKVIZĪTI UN PARAKSTI**

|  |  |
| --- | --- |
| **Pašvaldība:****Limbažu novada pašvaldība**Nodokļu maksātāja reģ.Nr.90009114631 Juridiskā adrese: Rīgas iela 16Limbaži, Limbažu novads, LV-4001Bankas rekvizīti: AS „SEB banka” Konts Nr.LV37UNLA0050014284308Kods UNLALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dagnis Straubergs | **Finansējuma saņēmējs:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_Konts Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |